AksaraLLM/aksara-bahasa-daerah-v1 huggingface dataset:
Radiata iku pringkat taksonomi kang dipigunakaké kanggo klasifikasikna radial simetris kéwan. Istilaeh Radiata iku kesatuan saka sapérangan golongan kéwan kang béda, sapérangan ora mbentuk monofiletik nangisor tampilané filogèni kéwan.
Sebab iki lan masalah homoplasy panganggoan simetri awak dadi karakter filogenetik, istilaeh iki  dipigunakaké mligi ing konteks historis.

Ing abad ke-19, Georges Cuvier nggabungna ctenophore lan cnidaria ing Radiata. Thomas Cavalier-Smith, ing taun 1983, ndefinisikna maning Radiata dadi subkingdom kang saka Myxozoa, Placozoa, Cnidaria lan Ctenophora. Lynn Margulis lan KV Schwartz  ndefinisikan maning Radiata ing kelebu Lima Krajan klasifikasi, sekiye kur Cnidaria lan Ctenophora.

Sekiye simetri radial, racaké dadi ciri khasé ana ing kéwan kang wis diklasifikasikna ing golongan iki, ana kang jelas lan kualifikasiné. Echinodermata misalé, nunjukna salah siji simetri bilateral dadi larva. Ctenophore nunjukna biradial utawa rotasi simetri, kang didefinisikna ana ing sumbu dhapuré kaya sungut lan faring, kang rongkanal letaké ing rongkuadran kebalikanné. Sapérangan spésies ing kelas cnidarian Anthozoa iku bilateral simetris (Misale, Nematostella vectensis). Kaé wis mbiwara angger simetri bilateral kemungkinané wia berévolusi seurungé perpecahan Cnidaria lan Bilateria, lan cnidaria radial simetris wis ngembang dadi simetri radial, kang artiné bilateral ing spésies cnidarian kaya N. vectensis duwé asal utama.

Préferensi 

Kéwan
Basa Ndyuka, kang uga diarani Aukan, Okanisi, Ndyuka tongo, Aukaans, Businenge Tongo (ana kang nganggep jenengé iki ora apik), Kréol Marun Wétan, utawa Nenge iku basa kréol Suriname kang panyaturé diarani wong Ndyuka. Panyaturé basa iki éwoné wong Marun (biyèn diarani "Négro Rambit") kang digolongaké dadi enem lan manggon ing Républik Suriname lan salah sijiné wong Maroon kang ana ing tlatah Guyana Prancis. Ana 25 nganti 30 éwu panyaturé basa iki manggon ing pérangané nagara kang isih alas tropis. Ethnologue nyathet yèn ana rong basa kang magepokan kang diarani Ndyuka.

Ortografi
Ortografiné basa Aukaans saiki béda karo ortografiné biyèn kang dhedhasar basa Walanda, ya iku u ditulis oe lan y ditulis j. Dhigraf ty lan dy diucapaké kaya cara Jawa c lan j. Cengkungé arang ditulis kajaba ná ("ora"). Ing taun 1908, aksara Afaka dirigeni kanggo nulisaké basa Aukaans.

Dhialèk 
Basa Aukaans utawa Ndyuka nduwéni telung dhialèk: Ndyuka sajati (utawa Okanisi), basa Aluku, lan basa Paramaka, kang béda ètnis.

Sajatiné, basa Kwinti uga béda saka basa Aukaans, nanging isih digolongaké basa "Ndyuka".

Rujukan 

Artikel Wiki Mrebawani II kalamangsa 1
Basa Palenquero (uga diarani palenque) iku sawijiné basa kréol Spanyol kang ana ing Kolombia. Basa Palenquero iki siji-sijiné basa kréol kang asalé saka basa Spanyol ing laladan Amérika Kidul. Ing taun 1998, mung ana watara wong 3.000 kang nganggo basa Palenquero minangka basa sesambungané nagara Kolombia, mligi désa San Basilio de Palenque kang kapernah ing kidul-wétané Cartagena, lan ing sawenèh kampung ing Barranquilla.

Panyaturé basa Palenquero iku turunané batur-batur tukon Afrika kang minggat saka bendharané nalika taun 1602 lan uga wong Indhian. Amarga ora akèh ngalami tetemon karo panjajah Spanyol, basané kang dienggo ya iku kréol kang dhasaré saka basa Spanyol awor basa-basa Afrika kang dadi basané asli para batur tukon iku.

Panyatur basa Spanyol wiyahé ora bisa ngertèni apa kang diucapaké panyatur basa Palenquero. Wong-wong tuwa mligi kang isih nganggo basa iki, déné wong enom mung sithik kang ngerti basa Palenquero.

Tuladhané tembung
Pratélan tembung ing basa Palenquero, Spanyol, lan Jawa:

Rujukan 

Artikel Wiki Mrebawani II kalamangsa 1
Bagas Dwi Bawono kang kawentar kanti asma Bagas D. Bawono () ya iku salah sijiné arsitèk kang uga ngayahi minangka seniman saka Indonésia. Jenengé kawentar lumantar pakaryané awujud cerita cekak lan lakon drama kang diangkat ana ing film layar jembar. Hasduk Berpola ya iku salah siji cerita cekaké kang dadi filem, kang lakon pilmé ditulis bebarengan karo Kirana Kejora. Bagas uga naté ngripta lagu-lagu kanggo Duo MAIA ya iku kanti lagu Sang Juara (2009).

Riwayat 
Bagas Dwi Bawono lair ing Surabaya, Jawa Wétan tanggal 14 Juli 1966. Ngrampungaké pawiyatan luhur ana ing Jurusan Teknik Arsitektur Universitas Gajah Mada Yogyakarta ing taun 1990. Sawisé sinau lan ngangsu kawruh, minangka punggawa ing sapérang perusahaan, pungkasané Bagas ngadegaké perusahaan dhéwé kang mligi ing babagan konsultan arsitèk lan kontraktor, Bagas & Associates. Saliyané nekuni babagan properti, Bagas uga asring nulis prosa, carita cekak, sajak, lan skenario film. Taun 2013, salah siji cerita cekaké kang sesirah Hasduk Berpola digawé awujud film layar jembar, ngangkat prakawis nasionalisme ing donyané bocah-bocah. Skenario kang digarap bebarengan karo Kirana Kejora, mau kasil éntuk pangajiminangka Filem Favorit Pilihan Pamirsa ing Apresiasi Film Indonésia 2013, ngalahaké telu panyarta liyané, ya iku Habibie & Ainun, 5 cm, lan Tampan Tailor. Bagas sabanjuré nulis kumpulan cerita cekak sesirah Ibu, Doa yang Hilang, kang ngamot 29 cerita cekak kebak pitutur. Buku kuwi ditulis dhedhasar cerita sanyatané perjuangan ibuné minangka wong tuwa kang ngrawat putra-putriné dhèwèkan. Kasilé ngedol buku iku, kabèh disumbangké kanggo kagiyatan sosial.

Taun 2015, Bagas Dwi Bawono bareng karo Dr. Soegiyanto, Bintang Juliarso nggagas anané medha sosial pawiyatan makinpintar.com. Media sosial iku digawé lan digulawenthah bebarangan karo PPTSI Universitas Airlangga.

Pakaryan 
 Ibu, Doa yang Hilang (cerita cekak, Penerbit Zettu, 2013)
 Hasduk Berpola (skenario filem, 2009)
 Sultan Aji Muhammad Sulaiman Airport (skenario filem, 2013)
 Sang Juara (lagu, mélodi lan musik olèh Maia Estianty, dinyanyikaké déning Duo Maia)
 Sales Insight: Pride, Passion, Profit (Gramedia Pustaka Utama, 2016)

Minangka kuru arah 
 Sultan Aji Muhammad Sulaiman Airport, 2013

Bebungah 
 Hasduk Berpola dipilih minangka Filem Inspiratif Kemendikbud, 2013
 Hasduk Berpola dadi Filem Favorit Pilihan Pamirsa ing Apresiasi Film Indonésia, 2013
 Hasduk Berpola dadi minangka Rantaman Educational Screening IFF Melbourne, 2015

Uga delengen 
 Kirana Kejora
 Hasduk Berpola

Pranala njaba 
 Sepinggan International Airport (Sultan Aji Muhammad Sulaiman Airport), the project
 Trailer Hasduk Berpola
 Sales Talk Show with Dedy Budiman Episode 25: Profesi Sales di mata Seorang Arsitek

Rujukan 

Seniman Indonésia
Sastrawan Indonésia
Tokoh dari Surabaya
Artikel Wiki Mrebawani II kalamangsa 1
Sruti Respati () ya iku salah sijiné penyanyi keroncong saka Surakarta, Jawa Tengah, Indonesia. Awit taksih remaja, Sruti wis cedhak karo donyané seni, mligi tembang-tembang Jawa. Nanging jenengé kawentar uga minangka pambiwara utawa presenter pawarta ing televisi lokal, pagelaran-pagelaran musik keroncong, uga adicara pahargyan festival.

Riwayat 
Sruti Respati lair ing Surakarta (Sala), Jawa Tengah, tanggal 26 September 1980. Awit esih remaja wis cedhak karo donyane kesenian. Ana ing pribadiné, mili getih seni saka sakloron wong tuwané. Ramané ya iku dhalang wayang kulit lan ibuné ya iku juru beksa. Kaprigelan ing babagan seni uga mili tumrap sadulur kuwaloné, Endah Laras kang uga nelateni nembang lan pedhalangan. Sruti Respati miwiti karier minangka penyanyi, nalika asring disuwun nyanyi ana ing pengetan dina ulang tauné Kamardikan Republik Indonesia, mbeksa beksan Jawa, lan beksan balet. Kapercayan tumrap awaké dhéwé tambah gedhé nalika nerusaké sekolah ana ing pawiyatan luhur Jurusan Basa lan Sastra Jawa Universitas Sebelas Maret Surakarta (UNS). Ing pawiyatané, dhèwèké mèlu saperang unit kagiyatan mahasiswa ing babagan kesenian antarané ya iku nyanyi, nari, lan pagelaran teater. Lan awit saka kuwi, lair pakaryan-pakaryan kréatif. Sawisé ngrampungké pawiyatan ing Universitas Sebelas Maret (UNS) Surakarta taun 2007, dhèwèké nampa pakaryan minangka pambiwara utawa presenter pawarta ing televisi daérah kaya ta Jawa TrangSandykala, Kabar Awan, Kabar Wengi ing TATV, Kutha Surakarta. Miwiti pagelaran ing sapérang adicara seni lan pagelaran drama, ketoprak lan modern. Jenengé saya kawentar awit dhèwèké asring katon ing televisi swasta ing Indonesia. Suarané kang merak ati lan sadhuwuré rata-rata agawe Sruti Respati minangka pawongan kang gampang dikenali déning para pamirsa televisi. Sruti uga asring diundang nyanyi ing saperang adicara pangaji. Nanging, saliyané nelateni donya seni, Sruti Respati kacathet minangka pegawé nagari sipil ing Dinas Kabudayan lan Pariwisata Kutha Surakarta, uga dadi pelatih nyanyi ing studio Erwin Gutawa Orchestra.

Uga delengen 

 Anugerah Musik Indonesia 2012
 Anugerah Musik Indonesia 2013
 Puteri Indonesia 2015
 Jakarta International Java Jazz Festival
 The Best of Kangen Band
 Putra Putri Batik Nusantara 2013

Rujukan 

Penyanyi Indonésia
Artikel Wiki Mrebawani II kalamangsa 1
Kelly Puspito () ya iku salah sijiné musikus saka Indonesia. Dhèwèké kawèntar minangka pangripta utawa panganggit lagu Keroncong Tanah Airku. Kelly wis cedhak karo donyané musik awit taksih lungguh ing Sekolah Menengah Pertama. Saliyané ngripta lagu keroncong, nganggit, nggladhi paduan suara, keroncong, lan kolintang, dhèwèké uga dadi dosèn sapérang mata kuliah ing Universitas Negeri Semarang (mbiyen IKIP Negeri Semarang) minangka dosèn luwar biyasa. Kelly Puspito kalebu salah sijiné pangripta lagu kang merbawani kamajoan musik keroncong Indonesia. Pakaryané asring di dadekké minangka materi adon-adon Festival Bintang Radio lan Televisi (BRTV) uga didadekké bahan kajian déning para mahasiswa kang lagi ngrampungké tugas pungkas awujud nulis skripsi.

Riwayat 

Awit isih sinau ana ing Sekolah Menengah Pertama, Kelly Puspito wis seneng karo donyané musik lan nyoba mainké. Wektu semono, musik-musik sing wiramane Hawaiian, jazz, lan keroncong, lagi digandrungi déning para pamireng radio lan tivi. Nanging pungkasané Kelly milih musik keroncong minangka musik sing ditelatèni. Kasilé, saka kaprigelané kuwi, dhèwèké terus ditampa makarya ing kantor pos, sinambi nglakoni kagiyatan-kagiyatan kesenian, nggladhen, lan nggulawenthah orkes keroncong kagungané Kodam IV Diponegoro (1961).

Kang kapisan Kelly Puspito ngripta lagu keroncong ya iku nalika dasawarsa 1950-an kanthi sesirah Cincin Tanda Setiamu. Kaya déné para musikus keroncong liyané, dhèwèké ngakoni yèn kapribadèné kalebu romantis lan kadhang kala luwih mentingké rasa tresna marang kagunan tinimbang materi..

Miturut Kelly Puspita, musik keroncong kemajoné kang asli saka Indonesia, kawiwitan saka keroncong tugu, musik iki terus lumebu lan ngalami kamajon ing Semarang. Ciri khas musik keroncong gaya Semarangan iki bisa ditengeri saka suarane cello, sing nyata-nyata béda karo gaya Sala, Ngayogyakarta, utawa Surabaya.

Uga delengen 

 Sundari Soekotjo
 Keroncong
 Unnes

Rujukan

Pranala njaba 

 Jurnal Unnes 
 Kisah Tokoh Kelly Puspito 
 Kelly Puspito dan Musik Keroncong di Kota Semarang 
 Menunggu Janji Manis Sukawi Sutarip

Komponis Indonesia
Artikel Wiki Mrebawani II kalamangsa 1
Dewan Kesenian Kota Tegal (DKT) ya iku salah sijiné organisasi mitrané pamarintah Kutha Tegal kang tugasé mèlu nyengkuyung amrih suksesé pawangunan masarakat ing babagan kagunan-budaya. Organisasi iki didekaké ing taun 1999 kanthi dhedhasar Instruksi Mantri Dalam Negeri No. 5A taun 1993, lan Dudutan Walikota Tegal No. 430/0074/1999 tanggal 29 April 1999, uga Peraturan Dasar Dewan Kesenian Kota Tegal (wiwit taun 2012 diganti jenengé dadi Anggaran Dasar DKT). DKT dipandhégani déning ketua, dibiyantu sapérang wakil ketua, sekretaris, bendahara, litbang, lan para komite. Kaputusan paling dhuwur ing DKT ya iku Musyawarah Daerah (Musda) kang dicekaké saben telung taun pisan. Sakperangan kagiyatan Dewan Kesenian Tegal dibiyantu nganggo dana hibah saka Pamarintah Kutha Tegal. Gedhéné dana hibah kang naté ditampa déning DKT wiwitan ya iku Rp. 50.000.000 (seket yuta rupiah ing 1999-2006), Rp. 100.000.000 (satus yuta ing taun 2006-2009-2012), Rp. 192.000.000 (satus sangang puluh loro yuta 2012-2014), lan Rp. 215.000.000 (rongatus yuta wiwit taun 2015). DKT nduwéni sesambungan karo dewan kesenian daerah kutha lan kabupatèn liyané, kalebu Dewan Kesenian Jawa Tengah, nanging ora gumantung siji salah sijiné, jalaran kabèh kagiyatan organisasi dilaporké langsung mara ing wali kutha Tegal.

Kagiyatan 
 Panalitèn potensi kagunan-budaya daérah
 Pangrembaka potensi kagunan-budaya daérah
 Nguri-uri potensi kagunan-budaya daérah
 Dhokumentasi pakaryan lan kagiyatan
 Ngetokké buku
 Ngirim duta kagunan ing kutha liya lan mancanagara
 Kajian (wawanrembug, seminar, workshop, gladhen)
 Pagelaran kesenian lan pameran

Pratélan Ketua DKT

Gedung Kesenian 
Aktivitas utawa kagiyatan Dewan Kesenian Tegal kapusata ing Gedung Kesenian, bekas gedung biyoskup Jupiter ing Dalan Setiabudi, Kutha Tegal. Ya ing kono, saliyané para seniman mentasaké pakaryané, seniman saka sapérang kutha saindhengé Indonesia uga asring gelar pakaryané. Nanging awit saka kahanan'w gedung kesenian saya suwé kurang nyukupi kabutuhan, mulané DKT bareng sapérang seniman, sawisé studi banding ing Taman Budaya Jawa Tengah ing Surakarta, nyusun usulan mara ing Pamarentah Kutha Tegal taun 2009 supaya digawéké Taman Budaya Tegal (TBT). Kasile, ing taun 2013 Teater Arena TBT sing bisa ngemot penonton cacahé 700 wong, ngadek ing Jalan Kolonel Sugiono lan wis diresmekke. TBT, saliyané dienggo dhéwé, uga bisa kanggo srana pamentasane para seniman ing Jawa Tengah pérangan kulon ing antarané Kabupatèn Batang, Kabupatèn Pekalongan, Kabupatèn Pemalang, Kabupatèn Tegal, lan Kabupatèn Brebes.

Buku-buku DKT 
 Antologi Puisi Juada Pasar (2002).
 Antologi Puisi Mimbar Penyair Tegal (2005)
 Antologi Puisi Tegalan Brug Abang karya Dwi Ery Santoso (2007)
 Antologi Puisi Koor Zaman karya M Enthieh Mudakir (2003)
 Antologi Puisi Penyair Indonesia 1: Angkatan KosongKosong (2011)

Rujukan

Pranala njaba 
 Payung Hukum Dewan Kesenian
 Koran Lokal
 Suara Merdeka
 Kompas
 Penari Tegal ikut festival tari dunia

Organisasi di Indonesia
Kota Tegal
Dewan kesenian
Artikel Wiki Mrebawani II kalamangsa 1
() iku juru main bal-balan asalé Jepang.

Karier
 tau main ing Júbilo Iwata.

Pranala njaba 

Pamain bal-balan Jepang
Basa Ilokano (cara Ilokano: Pagsasao nga Ilokano) iku basa Filipina kang cacahé panyaturé akèh dhéwé angka telu sawisé basa Tagalog lan basa Cebuano.

Basa iki kalebu kulawarga basa Austronésia, lan seduluran karo basa Malayu, Indonésia, Tetun, Chamorro, Fiji, Maori, Hawaii, Samoa, Tahiti, Paiwan, lan Malagasi. Basa iki uga seduluran karo kulawarga basa Luzon, mligané kang ana ing iring lor, lan saèmper basa Balangao lan dhialèk-dhialèké basa Bontoc iring wétan.

Ing wulan Sèptèmber 2012, Provinsi La Union ngesahaké basa Ilokano (Iloko) minangka salah sawijining basa enggon-enggonan resmi saliyané basa Inggris lan Filipino (Tagalog). Provinsi iku uga provinsi ing Filipina kang pisanan ngesahaké pepacuh kanggo ngayomi lan nguri-uri basa asli, sanajan ana uga basa-basa liyané kang dicaturaké ing La Union, kaya ta basa Pangasinan lan Kankanaey.

Gegebengan 
Basa Ilokano, kaya déné kabèh basa Filipina liyané, kalebu kulawarga basa Austronésia kang dipracaya asalé saka Taiwan. Basa Ilokano kalebu anak kulawarga basa Kordiléra Filipina. Basa iki dicaturaké minangka basa guneman kapisan déning wong pitung yuta.

Minangka lingua franca ing tlatah lor Filipina, mligi Luzon Lor, basa iki uga dadi basa guneman kapindho déning punjul saka wong rong yuta kang asliné ngendikan basa Ibanag, basa Ivatan, lan basa-basa liyané ing Luzon Lor.

Sebaran 
Basa Ilokano dicaturaké ing Luzon iring lor-kulon, Kapuloan Babuyan, Cordillera, Lembah Cagayan, Luzon Tengah, lan njlamprah ing Pulo Mindanao. Basa iki uga dicaturaké ing Amérikah Sarékat, kanthi cacahé panyatur paling akèh dumunung ing Hawaii lan California. Basa Ilokano uga minangka basa dudu-Inggris kang akèh dhéwé panyaturé angka telu ing Hawaii sangisoré basa Tagalog lan basa Jepang, kanthi 15% kulawarga ing Hawaii nuturaké basa iki.

Rujukan 

Artikel Wiki Mrebawani II kalamangsa 1
Cetakan, utawa cetakan (Inggris), minangka salah sawijining jinis wadhah sing digunakake ing macem-macem teknik nyiyapake panganan kanggo mbentuk sajian sing wis rampung. Tembung kasebut uga bisa ngrujuk menyang sajian rampung sing digawe ing wadhah kasebut (kayata cetakan jello ).

Jinis 
Cetakan bisa digunakake kanggo macem-macem panganan:

 Cake cetakan (eg muffin tins, Bundt Cake, cake angel pangan panci, lan jinis-jinis liyane bakeware )
 Wajan springform
 Cetakan panganan cuci mulut gelatin (uga dikenal minangka "cetakan sele")
 Es krim lan panganan cuci mulut liyane sing beku
 Mousse
 Mentega

Referensi
Monumèn Yos Sudarso ya iku salah sijiné tugu prasasti ing Kutha Tegal, Jawa Tengah kang didekké minangka wujud pakurmatan marang para pahlawan kang wis nglilakaké nyawané, palastra ing Payudan Laut Aru surya 15 Januari 1962. Monumen iki diresmekaké ing surya 15 Januari 1969 déning Deputi Khusus, Laksamana Muda Laut Suharno. Monumen iki manggon ana ing Dalan Pemuda Kutha Tegal, Jawa Tengah, persis ing ngarepé Gedung DPRD Kutha Tegal. Ing taun 2013, monumèn iku didandani tanpa ninggal bentuk asliné. Saben taun, monumèn iki minangka upacara minangka mengeti Dina Dharma Samudera, déning para prajurit Tentara Nasional Indonesia Anngkatan Laut.

Sajarah 
Monumen iki didekaké minangka pakurmatan kanggo para pahlawan kang palastra ana ing Payudan Laut Aru surya 15 Januari 1962. Ing payudan iku, salah sijiné prajurit tulad palastra ya iku Deputi Kepala Staf Angkatan Laut (KSAL), Komodor Yos Sudarso, Kapten Laut Wiratno, Kapten Laut Memet Sastrawiria, Letnan Muda Tjiptadi lan selikur anak buahe KRI Macan Tutul liyané. Kajaba iku, gawéné monumèn iku uga kanggo mengeti jasa-jasané para pahlawan laut kang wis nglilakaké dadi pangudi ing Kutha Tegal nalika mangsa Payudan Kamardikan.

Kutha Tegal njarag dipilih minangka papan monumèn amarga saka ing kutha iki cikal lan bakal ngadeké Pawiyatan Angkatan Laut. Tegal awujud kutha pasisir sarta palabuhan kang cukup strategis ing sadawané tlatah pasisir lor (pantai utara utawa pantura) Jawa. Ing kutha iki, nalika wiwitan kamardhikan dumadi Badan Keamanan Rakyat (BKR) Laut kang sabanjuré dadi pangkalan-pangkalan Angkatan Laut Republik Indonesia (ALRI) kang duwé kadigdayan gedhé. Ing sabanjuré, pangkalan ALRI IV Tegal malih dadi Corps Armada IV Tegal. Monumen Yos Suedarso dibangun taun 1968 ing Kutha Tegal, Jawa Tengah lan dumunung ing dalan utama, persis ngarepé bekas Balai Kota Tegal (saiki didadekke Gedung DPRD Kota Tegal). Monumen iki diresmekaké surya 15 Januari 1969 déning Deputi Khusus, Laksamana Muda Laut Suharno ngenani pengetan Dina Dharma Samudera.

Sing ngrancang monumèn iki ya iku seniman Saptohoedojo saka Ngayogyakarta, awujud wewangunan piramida kepapras, lan matrialé digawé saka beton. Ing sisih njabané dilapisi marmer ireng lan sisih ndhuwuré diwènèhi dhudhukan patung segi papat minangka guluné monumèn. Ing ndhuwur dhéwé (puncak) monumèn dipasang patung dhadha Komodor Yos Sudarso kang digawé saka bahan perunggu. Dhuwuré monumèn iki 9 mèter, ngadek ing lemah ambané 49 mèter persegi. Patung iki madhep lor, arah Sagara Jawa. Ing sisih tengah, dipasangi simbol ALRI lan sisih ngisor ana jeneng-jeneng para pahlawan Laut Aru kang palastra, sarta dipasang prasasti peresmian kang tulisané kaya mengkéné: "Monumen Jos Soedarso diresmikan olèh Panglima Angkatan Laut Laksamana Laut Moeljadi, Tegal tanggal 15 Djanuari 1969".

Uga delengen 
 Monumen Bahari
 TNI Angkatan Laut
 Kutha Tegal
 Yos Sudarso
 Saptohoedojo

Rujukan 

Monumen ing Indonesia
Artikel Wiki Mrebawani II kalamangsa 1
Republik Sentilan Sentilun (sadurungé taun 2016 jenenge Sentilan Sentilun) ya iku salah sijiné program komedi satir kang digiyarakaké ing stasiun Metro TV kanthi wektu siar telung puluh menit nganti sejam, kang nyritakaké kauripan Ndoro Sentilan karo baturé, Jongos Sentilun. Lakon kang dimainké déning aktor sénior Slamet Rahardjo lan Butet Kertaradjasa, iki saben episode tansah ngundang bintang tamu, minangka narasumber utawa pelawak kanggo mbumbon-mbumboni wicara.

Riwayat 
Republik Sentilan Sentilun Metro TV awujud adhaptasi lakon pakaryané Agus Noor jejudhul Matinya Sang Kritikus kang wiwitané dipentasaké nganggo cara monolog déning Butet. Kanggo mainké lakon kuwi, Butet maragakaké rong tokoh dadi siji ya iku Sentilan lan Sentilun. Penganggon sing dienggo ya mung lumrahé babu. Dhèwèké nganggo klambi seragam safari Pegawai Negeri Sipil (PNS) wernané abu-abu lan clana cungkrang, nganggo sepatu, kaos kaki abang nyolok, pècis ireng sing dipasang rada miring, dikompliti serbèt sing disampirkaké ana ing pundhak. Nanging, ana ing giyaran televisi, Metro TV ngusung pamentasan kuwi awujud sandhiwara, saingga Sentilan lan Sentilun paragané wong loro, Slamet Rahardja minangka dadi Sentilan, Butet dadi Sentilun..

Uga delengen 
 Butet Kertaradjasa
 Slamet Rahardjo
 Cak Lontong
 Happy Salma
 Ahok
 Joko Widodo
 Mucle
 MetroTV

Rujukan 

Acara televisi MetroTV
Artikel Wiki Mrebawani II kalamangsa 1
Petrus Kaseke () ya iku salah sijiné panguri-uri piranti musik kolintang saka Kutha Salatiga, Jawa Tengah, Indonesia. Nalika esih umur 10 taun (1952), dhèwèké wis kasil ngripta kolintang 2,5 oktaf laras diatonis kang sinau saka wong-wong sing duwé kaprigelan lan mainke kolintang. Dhèwèké tur sinau, ngangsu kawruh lan ngembangaké piranti musik iki nganti bisa ngripta titi laras telu setengah oktaf, asli, siji kres, lan siji mol, ing taun 1960.

Riwayat 
Kolintang, piranti musik tradhisional rakyat Minahasa iku naté ora diparengake dimainke naila mangsa kompeni Walanda. Sebabe, kolintang mau wiwitane dienggo ngiringi upacara ritual pamujan arwah leluhur déning masarakat kono. Sasuwene saabad luwih, kolintang sansaya ilang lan meh ora dingerteni bathange. Tembe sawisé Perang Donya II, kira-kira taun 1952, salah sijiné piyantun tunanetra kang asmane Nelwan Katuuk ngenalke manèh piranti musik ana ing pagelaran musik kang digiyaraké ing Radio Republik Indonesia (RRI) Minahasa.

Pagelaran kolintang kang dimainke Nelwan Katuuk jebule nggugah inspirasine salah sijiné bocah lanang cilik umur sepuluh taun saka Ratahan, Minahasa Lor, ngripta piranti musik kolintang. Cita rasa musik saka kalangan kaluwargane ya sing ndadekke bocah mau sansaya tuwuh. Sabanjure dhèwèké ngangsu kawruh nukang saka éyang kakunge, kareben bisa nggawe kolintang.

Kasile, ing taun 1954 bocah lanang sing arane Petrus Kaseke mau bisa ngripta kolintang dawane loro setengah oktaf titi laras diatonis. Awis saka telatene lan tansa ngangsu kawruh marang wong-wong sing wis prigel mainake kolintang, dhèwèké bisa ngembangaké kolintang kanti nggawe sing telu setengah oktatf, siji kres, asli, sarta siji mol, taun 1960.

Petrus Kaseke, putra ontang-antinge Pendeta Yohanes Kaseke lan Adelina Komalig. Sanajan saka kulawarga sekeng, naika umur rong puluh taun, Petrus nggayuh predhikat pelajar berprestasi lan nampa beasiswa saka Bupati Minahasa kanggo nerusaké pendhidhikan ing Jurusan Teknik Mesin Universitas Gadjah Mada Ngayojakarta. Nanging sawisé beasiswa saka Bupati Minahasa diwatesi, Petrus kapeksa urip pas-pasan ing Ngayojakarta, lan nelateni main kolintang.

Pamentasan ing manca nagara 
Tahun 1970 pentas ing Singapura suwéné telung dina. Tahun 1971 pentas ing Australia kira-kira telung sasi. Luwih saka seket kutha diampiri, kalebu Canberra, bareng karo Duta Besar Indonesia ing Australia, Sujitno Sukirno. Tahun 1972 pentas ing saperang kutha ing New York lan Los Angeles, Amérikah Sarékat. Tahun 1973 pentas ing benua Eropa antarané Switserlan, Jerman, Dhènemarken, lan Belanda (dijurung déning Duta Besar Indonesia ing Belanda, Sutopo Yuwono).

Uga delengen 
 Kolintang
 Maimo Kumolintang

Rujukan 

Tokoh Jawa Tengah
Minahasa
Piranti musik Indonesia
Artikel Wiki Mrebawani II kalamangsa 1
Kusala Sastra Khatulistiwa (KSK) salah sijiné pangaji ing donyané kasusastran Indonesia kang dianggit déning Richard Oh lan Takeshi Ichiki, wiwit dianakaké ing taun 2001. Adicara iki, sadurungé dijenengi Khatulistiwa Literary Award, nanging taun 2014 ganti jeneng. Para panampa pangaji saka Kusala Sastra Khatulistiwa diparingi bebungah dhedhasar buku-buku puisi lan prosa kang kababar ing kala mangsa rolas sasi sadurungé, sabanjuré dipilih kanthi ngati-ati déning para kurator utawa déwan juri.

Latar belakang 
Kusala Sastra Khatulistiwa awujud pangaji ing donyané kasusastran Indonesia minangka anané rasa perduli tumrap para panyerat Indonesia. Ing bubaran milenium 2000, ing sajeroné pachelaton antarané Richard Oh lan Takeshi Ichiki, Richard Oh ngetokké sawijiné pamikiran ya iku panggayuh mènèhi tunjangan kanggo para sastrawan mligi panyerat Indonesia. Pachelotan iku kawiwitan saka pandelengan Richard Oh tumrap kaanan panguripan saakèhé panyerat penulis Indonesia kang sarwa ngundang kaprihatinan. Kaprihatinan iku terus agawé Richard Oh mikir, piyé yèn saumpamané dianakké adicara pangaji awujud pundhi-pundhi kang lumayan pantes kanggo ngènthèngaké sanggané para panyerat.

Awit saka kuwi, taun 2001 lair Khatulistiwa Literary Award, kang sabanjuré ganti jeneng dadi Kusala Sastra Khatulistiwa (2014). Sasuwené nem belas taun, Kusala Sastra Khatulistiwa tansah maju awit anané pamikiran lan usulan saka sakpérang seniman uga sastrawan. Awit mula bukané didekaké, Kusala Sastra Khatulistiwa dirancang minangka pamaringan bebungah sastra saka komunitas sastra kanggo para panyerat. Mula saka kuwi, anggoné para kurator utawa déwan juri milih tuhu ngati-ati, ya iku buku-buku kang dibabar rolas sasi sadurungé.

Sing mimpang

Rujukan

Pranala njaba 
 

Penghargaan
Sastra Indonésia
Artikel Wiki Mrebawani II kalamangsa 1
Museum Soesilo Soedarman ya iku salah sijiné museum kang nyimpen barang-barang warisan saka Jendral TNI (Purn) Soesilo Soedarman nalika dhèwèké ngabekti minangka prajurit Tentara Nasional Indonesia (TNI) Angkatan Darat lan nalika dhèwèké dines ing sakperang kementrian ing pamarintahe manten Présidhèn Soeharto. Museum iki dumunung ana ing Désa Gentasari, Kacamatan Kroya, Kabupatèn Cilacap, Jawa Tengah, Indonesia.

Arsitektur 
Museum Soesilo Soedarman manggon ing sajeroné Pendhapa Wisma Mbah Ageng kang kabangun ing taun 1899 déning Éyang Dipakarsa, penatus (pemangku pamarintah désa) kapisan Désa Gentasari kang kawentar uga minangka Éyang Mendali, panjenangané kuwi éyang buyuté Soesilo Soedarman. Nalika jaman taksih bocah, ya ana ing kono kuwi Soesilo Soedarman manggon, urip bareng wong tuwané, ngangsu kawruh ngèlmu agama saka éyangé. Arsitektur Wisma Mbah Ageng tuhu ngetokaké yasan Jawa kanthi ciri Banyumas, katon saka gendhengé kang dhuwur awujud piramida lan disokong déning welasan cagak kayu jati.

Barang-barang koleksi 
Ing sakperangan pojokan musèum kapasang barang-barang kang naté dienggo déning Soesilo Soedarman ing Batalyon Kavaleri I TNI-AD awujud kendharaan panser Amphibi gawéan Ruslan taun 1958 lan pesawat Patroli Maritim NOMAD N-22 TNI-AL kanti nomer P-806, mbiyen naté dadi pesawaté Panglima Kowilhan-I. Kendharaan tempur ing kono cekup nyritakaké lampahé Soesilo nalika taun 1956 nganti 1960, kang nalika iku pangkaté dhèwèké taksih Mayor, ngrintis ngadeké Korps Kavaleri Indonesia lan njabat dadi Komandan Batalyon kuwi.

Warisan kang nengeraké pangabekten Soesilo Soedarman minangkani nguri-uri adat lan kabudayan Jawa ya iku anané sepangkon gamelan gadhah Kiai Manis, lan puluhan wayang kulit kang digawé kira-kira abad wolulas. Barang-barang mau nambah kaendahan ruang paviliun sisih wétan. Saliyané gamelan lan wayang, dipasang uga foto-foto kagiyatan Soesilo Soedarman karo sagung kulawarga Karaton Kasultanan Ngayogyakarta, Kasunanan Surakarta, lan Mangkunegaran.

Sakperang barang warisan kang duwé ciri militèr mangsa perjuangan, ditata kanthi komplet ing saben lemari ing museum kuwi. Ana senjata kang naté ngancani nalika dinesé Soesilo Soedarman minangka abdi nagara kaya ta pistol semi otomatik FN-45, P-1 lan TT dipernahake kanti apik. Ing pojok liyané, bedhil kang naté dienggo dhèwèké nalika Perang Donya II kaya déné M-1, SP-1, Senapan Serbu M-16 A-1, SS-1 V-1, HK-33, AK-47, AK-56, Senapan mesin RPD, Pelontar Granat, Pistol Mitraliur, Peluncur Granat Roket RPG-7 lan senapan tabur (Shotgun).

Dipasang uga Patung Badak Cula Satu lan replika pesawat Boeing 747-400 Garuda Indonesia kang tulisané Visit Indonesia Year 1991 minangka lambang Promosi Pariwisata Indonesia nalika Soesilo Soedarman njabat minangka Mantri Pariwisata.

Foto-foto nalika Jenderal TNI (Purn) H.Soesilo Soedarman séda tanggal 18 Dhésèmber 1997 lan disarékaké nganggo upacara militèr ing Taman Makam Pahlawan Nasional Kalibata Jakarta uga dipasang ing museum iku.

Uga delengen 
 Soesilo Soedarman
 Kabupatèn Cilacap
 TNI AL
 TNI AU

Rujukan 

Musiyum ing Jawa Tengah
Artikel Wiki Mrebawani II kalamangsa 1
Marwah Daud Ibrahim, Ph.D. () ya iku salah sijiné pulitikus saka Indonésia. Dhèwèké naté kapilih dadi anggota Dewan Perwakilan Rakyat Republik Indonesia (DPR RI) telung kala mangsa. Marwah uga naté dadi asistèn paneliti UNESCO lan Bank Dunia..

Riwayat 
Marwah Daud Ibrahim lair ing Kabupatèn Sopeng, Sulawesi Kidul, tanggal 8 Novèmber 1956. Sopeng mau adohé kira-kira rong atus kilomèter sakloré Kutha Makassar. Awit isih sinau ing sekolah dhasar, dhèwèké wis ngatonaké kapinterané, malahan dhèwèké lulus durung nganti kelas enem. Marwah sabanjuré neruské ing Sekolah Menengah Pertama (SMP) Negeri Pacongkang, lan rampung taun 1970. Sawisé kuwi, dhèwèké sekolah ana ing Sekolah Pendhidhikan Guru (SPG) Negeri Soppeng, nanging lagi kelas loro, dhèwèké pindah ing SPG Negeri I Ujung Pandang, rampung taun 1973.

Ing taun 1974 kanggo kapisan, tanpa dikira-kira dhèwèké tekan Jakarta lan lumebu ing Pura Negara jalaran diundang déning présidhèn. Dhèwèké kapilih minangka siswa tuladha sa-Sulawesi Kidul.

Awit saka kuwi, dhèwèké banting setir, ora duwé kekarepan manèh dadi guru kaya déné ramané. Dhèwèké neruské ing Fakultas Ilmu Sosial Pulitik Jurusan Komunikasi Universitas Hasanudin kang dirampungké taun 1981. Sabanjuré, dhèwèké kapilih manèh minangka mahasiswa tuladha saka Sulawesi lan mèlu  ing forum nasional ing Jakarta, ketemu presidhen lan para tuladha liya saindhengé Indonésia. Marwah banjur kawentar minangka pagiat ing pawiyatané.

Kanthi éntuk beasiswa, dhèwèké nggegana ing Amérikah Sarékat, ngangsu kawruh lan ngranggèh gelar Master ing American University, Washington DC, Jurusan Komunikasi Internasional, taun 1982. Ing Amérika dhèwèké nyambi makarya minangka asistèn paneliti UNESCO, lan Bank Dunia.

Sawisé éntuk gelar Master, dhèwèké makarya ing Badan Pusat Penerapan Teknologi (BPPT) kang dibawahi B.J. Habibie. Saka kono, dhèwèké nampa béasiswa manèh kanggo sekolah ing Amérika ing pawiyatan sadurungé, lan nampa gelar doktor taun 1989.

Samulihé saka Amérikah Sarékat, dhèwèké lumebu organisasi ICMI (Ikatan Cendekiawan Muslim Indonesia), lan diwenèhi kapracayan kanggo njabat Sekretaris Umum. Saliyané kuwi, dhèwèké uga duwé laku ing Partai Golkar, lan dadi anggota Dewan Perwakilan Rakyat suwéné telung kala mangsa.

Pendhidhikan 

 SD Pacongkang, Sulsel (1967)
 SLTP di Pacongkang, Sulsel (1970)
 SPG Negeri 1 Makassar (1973)
 S1 Univ. Hasanuddin Makassar (1981)
 S2 The American University Washington DC (1984)
 S3 The American University Washington DC

Lakuné 

 Anggota DPR RI
 BPP Teknologi
 Staff KBRI, Washington DC
 Asisten Paneliti Bank Dunia
 Dosen Pasca Sarjana
 Pelatih Utama MHMMD
 Presidium Ikatan Cendekiawan Muslim Indonesia (ICMI)
 Ketua Yayasan Padepokan Dimas Kanjeng Taat Pribadi

Bebungah 

 Mahasiswa Teladan Universitas Hasanuddin 1979
 Lulusan Terbaik Lemhannas KSA-V 1995

Uga delengen 

 Partai Golkar
 DPR RI
 B.J. Habibie

Rujukan 

Politikus Indonesia
Artikel Wiki Mrebawani II kalamangsa 1
Alas Masin Cilacap iku rawa kang isiné wit-witan mangrove kira-kira ambané sepuluh hektar, kang digulawenthah déning Perum Perhutani KPH Banyumas Barat lan Dinas Kehutanan dan Perkebunan Kabupatèn Cilacap, Jawa Tengah minangka alas pangayom kéwan laut ing kawasan Sagara Anakan. Alas iku dirintis awit taun 1978 nanging tembé didadekaké alas kutha, dhedhasar Dudutan Bupati Cilacap, ing tanggal 2 Maret 2009. Alas Masin Cilacap uga didakeaé papan wisata.

Kaanan Alas 
Alas Masin dumunung ana ing Désa Tritih Kulon, Kacamatan Cilacap Utara, Kabupatèn Cilacap, winatesan karo sawah-sawah kagungané para warga. Saka Dalan Nusantara wis dicawisi lawang lumebu mligi kanggo para pelancong. Ing alas iki, saiki wis katandur limalas èwu wit ya iku tancang (bruguiera gymnorrhiza), api-api (avicennia sp), bakau bandul (rhizophora mucronata) lan bakau kacangan (rhizophora apiculata). Witwitan liyané uga ana ing alas iki, antarané jeruju (acanthus ilicifolius), waru lan ketapang (terminalia catappa). Sakperangan wit-witan iku mau wujud kasilé sing katandur kanti rapet awit taun 1978. Banyu kang kanggo nguripi wit-witan ing kono saka banyu masin, Kali Lester kang langsung sesambungan karo sagara. Kalestaren alas mangrove ing kéné cukup ngayomi kéwan-kéwan laut kaya déné iwak gelodok, iwak uca, urang pistol, lan iwak tanggal. Maneka warna manuk ya dhemen manggon ing pang-pang wit-witan mau.

Kreteg Mesra 
"Kreteg mesra"  istilah kang asring diucapke para pelancong nalika padha rawuh ing kono, ngliwati kreteg kayu. Kasebut "kreteg mesra" jalaran mung cukup kanggo lumaku wong loro. Saumpamane pethukan, salah sijiné kudu ngalah minggir, amarga pancen ora patia jembar. Kreteg ing sadhuwuré rawa kuwi dibangun minangka fasilitas kang dicawisake déning panggulawenthah. Saben énggokan uga dibangun gubug-gubug cilik kanggo para pelancong sing péngin lèrèn, sadrema lungguh, utawa foto-foto. Ing sapinggiré Alas Masin, sawisé énték-éntékan kreteg sing dawané 300 mèter mau ana lahan cukup amba. Ing kono dicawiské aula tanpa pager kang adaté dienggo kumpul-kumpul para pelancong, pagelaran hiburan, adicara keagamaan, lan kumpulé para paneliti.

Uga delengen 
 Kabupatèn Cilacap

Rujukan 

Kabupatèn Cilacap
Artikel Wiki Mrebawani II kalamangsa 1
Ferry Curtis () ya iku salah sijiné seniman musik saka, Jawa Kulon, Indonesia. Pakaryané awujud musik puisi balada wis diaturaké marang masarakat minangka kanggo ngunggahké minat maca. Dhèwèké wis gelar pakaryané ing sakpérang kutha Indonésia. Saliyané main musik, Ferry Curtis uga mimpin Balad Cahaya Foundation, dadi narasumber ing sakpérang yeyasan pengembangan unggulan lokal MHMMD (Mengelola Hidup dan Merencanakan Masa Depan) ing pelosok Indonesia bebarengan karo Marwah Daud Ibrahim Ph.D.

Riwayat 
Ferry Curtis lair ing Kabupatèn Purwakarta, Jawa Kulon, 20 Oktober 1969. Ngrampungké pawiyatan ing ASTI-STSI (Sekolah Tinggi Seni Indonesia) Bandung, Jurusan Téater ing taun 1994. Taun 1990-2002 Ferry Curtis mèlu nyengkuyung pitung pagelaran téater minangka paraga. Luwih saka pat belas pagelaran téater Ferry kajibah dadi panata musik. Naté mèlu kiprah ing sakpérang kelompok téater ing Bandung, antarané KPH – Kelompok Payung Hitam, Sanggar Kita, Studio Teater STSI, Laskar Panggung, lan Bandung Mooj. Ferry Curtis uga ngadegaké sakpérang komunitas musik, ya iku Lain DEKRESIK – Depot Kreasi Seni Musik STSI, Eksperimental Musik, Avonture, Pigura Kecil lan Ferry Curtis & Friends.

Pagelaran musik Ferry Curtis akehé dilakoni ing pawiyatan-pawiyatan, pusat kabudayan, lan kutha-kutha ing Indonesia. Ing taun 1998 dhèwèké miwiti konser tunggal ing Lombok, Nusa Tenggara Barat. Kacathet, dhèwèké wis nganakaké pagelaran tunggal cacahé 29 kanti irah-irahan kang manekawarna. Telung album kang wis dikasilké ya iku: Live In Concert Ferry Curtis – 2003, Tawis Soca (Cendera Mata) 2003, lan Sahabat Cahaya – 2004. Telung album kompilasi religi lan album kapapat tembé dirampungke ana ing taun 2013.

Sakpérang pakaryané para sastrawan sing wis digawé musik antarané Saini KM, WS.Rendra, Suyatna Anirun, Juniarso Ridwan, Nenden Lilis, Acep Zamzam Noer, Soni Farid Maulana, Diro Aritonang, Moh. Sunjaya, R. Budi Sabarudin, Dedy koral, Mat Don, Soerya Disastra, Eti RS, Rachmat M.Sas Karana, Godi Suwarna, lan Meitha KH. Prof. Saini KM ana ing salah siji seratané mratelakaké yèn Ferry Curtis iku salah sijiné seniman musik kang nduwéni interpretasi lirik lan kang mumpuni..

Ferry Curtis karo Katon Bagaskara (musisi) lan dr. Wachyudi Muchin uga bebarengan nggawé wadhah Yayasan Baca Indonesia, kang tansah nyebarké kampanye mandahnéya wigatiné maca kanggo bebrayan ing pelosok Indonesia. Program Gerakan Membaca kang wis dicakaké ya iku ing Pamarintah Kutha Makassar (GMGM - Gerakan Makassar Gemar Membaca, 2007), Provinsi Gorontalo (GGGM - Gerakan Gorontalo Gemar Membaca, 2008), Pemerintah Kota Bau Bau Buton – Sulteng (GBGM - Gerakan Bau Bau Gemar Membaca. 2009), lan Provinsi Jawa Wétan (GAJTM - Gerakan Anak Jawa Timur Gemar Membaca, kang diresmekké ing wulan November 2009).

Pakaryan 

 Live In Concert Ferry Curtis – 2003
 Tawis Soca (Cendera Mata) 2003
 Sahabat Cahaya – 2004

Rujukan 

Seniman Indonesia
Seniman Sunda
Artikel Wiki Mrebawani II kalamangsa 1
Dewi Siti Sundari ya iku putranipun Bathara Wisnu kaliyan Dewi Pratiwi, putranipun Prabu Nagaraja saka Krajan Sumur Jalatunda. Dheke duwé Kangmas jenenge Bambang Sitija, ingkang sawisé mudhun ing donya lan dadi raja ing nagara Trajutisna, kang duwé pangkat prabu Bomanarakasura.

Nalika Bathara Wisnu menyang Arcapada nitits marang Prabu Kresna, raja nagara Dwarawati, Dewi Siti Sundari nyusul menyang donya lan diakoni dadi putrane Prabu Kresna. Dheke duwé watak apik budhine, sareh, setya, lan bekti sanget.

Dewi Siti Sundari krama kaliyan Abimanyu, putrane Arjuna kaliyan Dewi Sembadra, adhine Prabu Kresna. Saka kramane kuwi, dhèwèké ora nglairaké anak. Dheke mati amarga lumebu ing Pancaka/ geni kanggo ngobong layon kanggo bela patine garwane Dewi Siti Sundari, Abimanyu kang palastra ing perang Bharatayuda.

Rujukan
Konggrès Basa Tegal yaiku pasamuwan kang isiné ngrembug babagan basa Jawa dhialek tegalan. Konggrès kang dibawahi Yono Daryono, iku kaping pisan dianakaké ing Hotel Bahari Inn, Kutha Tegal, Jawa Tengah, taun 2006 kang ditekanii déning para duta yeyasan basa saka Jawa Tengah lan Daerah Istimewa Yogyakarta (DIY) sarta para guru basa Jawa saka sekolah dhasar nganti sekolah menengah atas ing tlatah Tegal lan tangga teparone.

Komisi 
Komisi A kang ngrembug babagan pengajaran basa lan sastra Tegal dibawahi Prof. Dr. Rustono, M Hum (Dekan Fakultas Bahasa dan Sastra Universitas Negeri Semarang), Drs Irawan Haryo Gunadi, M. Pd (salah sijiné pejabat ing Dinas Pendhidhikan lan Kabudayan Provinsi Jawa Tengah), Eko Tunas yaiku budayawan lan sastrawan Semarang kang lair ing Tegal. Komisi B kang ngrembug babagan sujarah lan pengembangé basa Tegal dibawahi Prof. Dr. BK Eko Wardhono (Ketua Program Pascasarjana Unnes), Drs.Sudharto M.A. (Ketua Dewan Bahasa Jawa Jateng), Enthus Susmono (budayawan lan dhalang wayang kulit), Drs. Atmo Tan Sidik (budayawan lan salah sijiné pejabat ing Pamarintah Kabupatèn Brebes). Lan Komisi C kang ngrembug matèri pesinaonan basa Tegal dibawahi sastrawan Angkatan 1966, SN Ratmana kang uga dadi Ketua Déwan Pendhidhikan Kota Tegal, lan Sisdiono Ahmad, S.Pd. (Sekretaris Dewan Pendidikan Kota Tegal)

Deleng uga 
 Jawa Tengah
 Kutha Tegal
 Kabupatèn Tegal

Rujukan 

Kabupatèn Tegal
Kutha Tegal
Konggrès basa Jawa
Artikel Wiki Mrebawani II kalamangsa 1
Dharmadi () ya iku salah sijiné sastrawan saka Indonesia. Jenengé kawèntar minangka panggurit awit dasawarsa 1970-an kanti puisi-puisi cekak. Dharmadi kalebu salah sijiné penyair kang ngadegaké kelompok kajian seni Kancah Budaya Merdeka ing Purwokerto, Kabupatèn Banyumas, taun 1993. Tahun 2013 dhèwèkké ngetokké album lagu musikalisasi puisi kang kajumuk saka salah siji bukuné sesirah Kalau Kau Rindu Aku, kanthi panata musik déning Joshua Igho lan sing nyanyi ya iku Dyan Endang Kundoyati, garwane Dharmadi.

Riwayat 
Dharmadi lair ing Kutha Semarang, Jawa Tengah, tanggal 29 September 1948. Dhèwèké ngrampungké pawiyatan ing Fakultas Ékonomi Universitas Jenderal Soedirman, Purwokerto, Jawa Tengah, lan nampa gelar sarjana mudha. Dhèwèké dikenal minangka panggurit utawa panganggit kang seneng nganggit puisi-puisi cekak, nanging tetep nekakaké swasana imajinasi sing amba lan kasil mikat para pandhemen puisiné. Pakaryané kagolongaké ing puisi sufistik. Babagan iku ana sesambungané karo asringé nglebokaké sakpérang pengalaman spiritual saben dinané ana ing puisiné. Saliyané makarya nulis puisi, Dharmadi uga mudhun kiprah ing Sanggar Pelangi (1971), Himpunan Penulis Muda Purwokerto (1974), Lingkar Seni dan Budaya (1986) lan Kancah Budaya Merdeka Banyumas (1993). Dharmadi luwih akèh nglakoni prosès kreatif-e nalika taksih dadi punggawa nagari sipil (PNS) di Purwokerto.

Pakaryan 

 Kembali Ke Asa (Buku Kumpulan Puisi, 1999)
 Dalam Kemarau (Buku Kumpulan Puisi, 2000)
 Aku Mengunyah Cahaya Bulan (Buku Kumpulan isiné 56 puisi pilihan pakaryane awit 1974-2004)
 Kalau Kau Rindu Aku (Buku Kumpulan Puisi, 2012)
 Melacak Jejak (1993)
 Antologi Puisi Jawa Tengah (1994)
 Lirik-Lirik Kemenangan (1994)
 Dari Negeri Poci (1993)
 Getar II (1996)
 Dari Negeri Poci 2 (1994)
 Dari Negeri Poci 3 (1996)
 Antologi Puisi Indonesia 1997 (1997)
 Dari Negeri Poci 4 (2013)
 Dari Negeri Poci 5 (2014)
 Puisi Menolak Korupsi (2014)
 Memo Untuk Présidhèn (2014

Uga delengen 

 Dari Negeri Poci
 Sastra Bulan Purnama
 Puisi Menolak Korupsi
 Kurniawan Junaedhie
 Kabupatèn Banyumas
 Joshua Igho

Rujukan 

Sastrawan Indonésia
Seniman Indonesia
Tokoh dari Semarang
Artikel Wiki Mrebawani II kalamangsa 1
Bambang Sasikirana Putra ne saking Gatotkoco,  Rojo negoro pringgondani kale garwonipun Dewi  Pragiwa, Putri arjuna kale Dewi Manuhara,  sakmeniko nggada dolor kale (2), saking bapak seje ibu asmonipun,  Arya jayasupena,  Putra saking dewi sumpani, lan arya suryakaca,  Putra saking dewi suryawati, Putri saking Batara Surya lan Dewi ngrumi.

Pas ono perang Bratayudha,Sasikirana mboten tumut perang padu, masio umuré yo wes cukup yèn di gae mèlu perang padu, pas mantun perang bratayudha lan megoro astina mbalek ana ing tlatah digdaya kulawarga pandawa, sasikirana Panjenenganipun minangka Senopati Sak pamrentahane Prabu parikesit.

Sasikirana duwé watak karakter angèl wani pinter lan trengginas.

Rujukan
Now You See Me 2 (utawa karan Now You See Me: The Second Act) ya iku filem thriler saka Amérikah Sarékat kang digawé taun 2016. Film iki awujud sambungan (sekuel) saka film sadurungé, ya iku Now You See Me (2013). Film kang disutradarani Jon M. Chu, juru paragané antarané Mark Ruffalo, Jesse Eisenberg, Woody Harrelson, Dave Franco, Daniel Radcliffe, Morgan Freeman, Michael Caine lan Lizzy Caplan.

Ing tanggal 25 November 2014, Mark Ruffalo mratélakaké léwat Facebook yèn proyek film wis diwiwiti kanthi njupuk panggonan ing London, Inggris. Lan ing tanggal 11 Maret 2015, njupuk gambaré ana ing Makau, antarané Macau Science Center. Kepara, tanggal 22 Mèi 2015, CEO Lionsgate, Jon Feltheimer mratélakaké uga yèn sawisé film iki rampung, bakal gawé film susulan kanthi sesirah Now You See Me 3.

Ingkang maragani 
 Mark Ruffalo
 Jesse Eisenberg
 Woody Harrelson
 Dave Franco
 Daniel Radcliffe
 Morgan Freeman
 Michael Caine
 Lizzy Caplan
 Sanaa Lathan
 Jay Chou
 Henry Lloyd-Hughes
 Zach Gerard
 Craig Izzard
 David Mansfield

Rujukan

Pranala njaba 
 
 
 
 

Filem drama
Film Amérikah Sarékat
Artikel Wiki Mrebawani II kalamangsa 1
() iku juru main bal-balan saka Jepang.

Karier 
 iku sampun main ing Kyoto Purple Sanga.

Pranala luar

Pamain bal-balan Jepang
Karnaval Pasisir Tegal utawa Tegal Pasisir Carnival (dicekak TPC) ya iku acara kabudayan sing digelar awujud arak-arakan utawa karnaval busana kang diwiwiti taun 2012 ing Kutha Tegal, Jawa Tengah. Arak-arakan iki dianakaké déning Pamarintah Kutha Tegal mengeti reroncene adicara pengetan ambal warsa kutha. Kanti njupuk potensi daerah, TPC ngangkat tema-tema ing antarané go green lan Kembali Bersahabat dengan Alam.

Riwayat 
Tegal Pasisir Carnival awujud adicara taunan kang dianakaké awit taun 2012 sing digulawenthah déning pamarintah Kutha Tegal, kanthi nggandheng mitra ya iku Cipta Creasi Anak Indonésia, ingkang dadi pengetan ambal warsa Kutha Tegal. Arak-arakan kuwi panyartané atusan wong, diperang dadi golongan, mangkat saka pelatarane gedung Dewan Perwakilan Rakyat Daerah (DPRD) Kutha Tegal, lumebu ing Jalan Veteran, diterusaké ing Jalan Pangéran Dipanegara, menggok kiwa, lumebu Jalan Kartini, menggok kiwa manèh lumebu ing Jalan K.H. Wahid Hasyim, lan pungkasané mandheg ing Alun-alun. Rombongan pambuka dalan ya iku golongan drum band, sing dipasang ing ngarep dhéwé. Barisan ing mburiné ya iku golongan-golongan sing gelaraké manéka warna budaya, mligi budaya Kutha Tegal, liwat sakperang rancangan busana kang dienggo. Arak-arakan dianakké wayah wengi, disokong cahyané lampu kutha, ndadèkaké Tegal Pasisir Carnival minangka tontonan sing reja, dipirsani sagung bebrayan lan para pelancong ing sadawané dalan kang diliwati. Sajeroné arak-arakan mau, wali kutha kairing para kepala dinas, kepala badan, lan kepala ora ketinggalan uga padha ngagem busana adat Jawa Tegalan.

Panyarta 
Tegal Pasisir Carnival kang kapisan pancen durung akèh panyarta sing mèlu. Wektu kuwi namung golongan-golongan saka Kutha Tegal waé, minangka tetepangan. Nanging ing adicara taun sabanjuré, panitiya mbuka pendhaptaran kanggoné golongan liya saka kutha liya, kepara sa-Indonésia kanggo nyengkung hajat kabudayan iki. Lan sadurungé mèlu karnaval, para panyarta diwajibké mèlu workshop lan migunakaké kerajinan busana saka Kutha Tegal kaya ta songket, bathik, tenun, lan liya-liyané.

Uga delengen 
 Kutha Tegal
 Jawa Tengah

Rujukan

Pranala njaba 

 Situs Resmi Kota Tegal
 Situs resmi pemprov Jawa Tengah 

Budaya Indonésia
Karnaval di Indonésia
Artikel Wiki Mrebawani II kalamangsa 1
City of Ember ya iku filem fiksi ilmiah saka Amérikah Sarékat kang digawé déning 20th Century Fox taun 2008 dijupuk saka novèl taun 2003 sesirah The City of Ember anggitané Jeanne DuPrau. Filem iki disutradarani Gil Kenan, dhedhasar naskah anggitan Caroline Thompson. Juru arah filem iki ya iku Walden Media, Playtone, Seth Hanchett, Gary Goetzman, Tom Hanks, lan Steven Shareshian. Sakpérang paraga kang mèlu main ing filem iki antarané Saoirse Ronan, Harry Treadaway, Bill Murray, Mackenzie Crook, Martin Landau, Mary Kay Place, Toby Jones, lan Tim Robbins. Citi of Ember dibabar ing tanggal 10 Oktober, rong wulan sawisé babarané buku sambungan pungkasané: The Diamond of Darkhold.

Ringkesan 
Ing Kutha Ember anané mung wengi, tanpa ana wulan utawa lintang. Semana uga yèn awan, ora ana srengéngé utawa langit biru. Awan ya mung nalika listrik murup saka generator, lampu-lampu madhangi dalan lan omah-omah para warga kutha. Ora ana wong kang naté teka utawa lunga saka Kutha Ember. Kira-kira lawasé rong atus taun, para warga Ember kakurung ana ing pepeteng kuwi.

Kutha Ember kang dirancang lan dibangun kanggo jangka wektu rong atus taun, ora ana sijia warga kang mangerteni dina kuwi awan utawa bengi, anan'r mung jam utama kang dumunung ing tengah kutha, ing griyané wali kutha.

Para ilmuwan sengaja ngagawa para pendhudhuk ana ing ngisor lemah jalaran lapisan udara dikebaki racun. Nalika kuwi para ilmuwan yasa generator lan nggawé prakiran kapan generator kuwi bakal mandheg. Para ilmuwan mau nggawé peta kang dilebokke ing sajerone pethi kang yèn wis 200 taun bisa mbuka dhèwé. Pethi mau diwenehaké marang wali kutha Ember turun temurun, lan saben taun angkané tansah mudhun.

Sawijining dina, ana nom-noman kang nyujanani anané kaanehan ing samubarang ing jero kutha kuwi. Bocah-bocah mau, kanthi nggolèk sisik melik lan lumebu ing lurung-lurung kang sadurungé durung dimangerteni, kalebu griyané wali kutha.

Kanggo bisa metu saka Kutha Ember, jebul kudu ngliwati pipa, terus nyemplung kali ing kana. Ora nyana, bocah-bocah kuwi nemu pratandha kang katulis ing sawijiné peta. Jebul salawasé iki wali kutha wis tumindak khianat tumrap para warga Ember kanti nyelundhupaké samubarang bahan kang disimpen ing gudhang. Kanti ora gampang, pungkasane bocah mau kasil metu saka Kutha Ember lan weruh donya sajatiné.

Ingkang maragani 
 Saoirse Ronan
 Harry Treadaway
 Bill Murray
 Toby Jones
 Martin Landau
 Tim Robbins
 Marianne Jean-Baptiste
 Liz Smith
 Amy Quinn lan Catherine Quinn
 Mary Kay Place
 Mackenzie Crook
 Lucinda Dryzek
 Matt Jessup
 Simon Kunz
 Ian McElhinney

Rujukan

Pranala njaba 
 
 

2008 films
2000s adventure films
2000s fantasy films
2000s science fiction films
English-language films
20th Century Fox films
American films
Children's fantasy films
Dystopian films
Ember
Fantasy adventure films
Films set in the future
Films shot in Northern Ireland
Playtone films
Walden Media films
Screenplays by Caroline Thompson
Post-apocalyptic films
Films produced by Tom Hanks
Films directed by Gil Kenan
Films produced by Gary Goetzman
Artikel Wiki Mrebawani II kalamangsa 1